**Kedves Hozzátartozók!**

Az Országos Tisztifőorvos Magyarország valamennyi bentlakásos szociális szolgáltatást nyújtó intézményében az új koronavírus miatt elrendelt látogatási tilalom tárgyában 2020. március 8. napján kiadott, majd többször módosított 13305-8/2002/EÜIG iktatószámú határozatának a látogatási tilalomra vonatkozó rendelkezéseit a 2020. június 3. napján kelt 13305-54/2020/EÜG iktatószámú határozatával módosította.

A határozat alapján:

Szeretném Önöket tájékoztatni, hogy a

LÁTOGATÁSI TILALOM

RÉSZLEGESEN FELOLDÁSRA KERÜLT!

**A kijárási korlátozás továbbra is érvényben van!**

**Intézményünkben 2020. június 9-tól tudunk látogatókat fogadni!**

Lakóink látogatása kizárólag előzetes egyeztetés alapján lehetséges!

A látogatást csak közeli hozzátartozók számára engedélyezzük!

Az Intézmény területére történő belépés során kérem, a szabályok szigorú betartását, hogy továbbra is sikeresen folytathassuk a koronavírus elleni védekezést, mivel ez Mindenki érdeke!

Az érdeklődőket, egyelőre, még nem tudjuk személyesen fogadni.

Jenei Judit

intézményvezető

A látogatási tilalom részleges feloldására az alábbi szabályok vonatkoznak Intézményünkben

Látogatót csak az 75/541-114 előzetes telefonon történő bejelentkezést követően tudunk fogadni. Látogatásra regisztrálni munkanapokon 9:00 -14:00 óra között lehet, az érkezést megelőző minimum 2 munkanappal egyeztetni kell előre a következő időintervallumokban:

hétfő: 9.30-11.00 és 12.30-14.00

kedd: 9.30-11.00 és 12.30-14.00

szerda: 9.30-11.00 és 12.30-14.00

csütörtök: 9.30-11.00 és 12.30-14.00

péntek: 9.30-11.00 és 12.30-14.00

A regisztrációra jelentkezési sorrendben kerül meghatározásra a látogatási időpont.

Látogatók maximális száma

* + egy időpontban maximálisan 5 lakó fogadhat látogatót
  + egy lakót egy időpontban egyszerre 2 fő látogathat
  + többágyas szobában, ágyban fekvő lakot egyszerre csak 1 személy látogathat
  + a látogatási idő maximum 30 perc.

Intézménybe történő belépés

* Az intézmény területére történő belépésekor kötelező a saját szájmaszk viselése.
* Csak egészséges hozzátartozót tudunk fogadni, a belépéskor testhőmérséklet mérés történik.
* A látogatóknak kötelező írásban nyilatkozniuk egészségi állapotukról arról, hogy COVID-19- re utaló tüneteik nincsenek, illetve nem találkoztak olyan személlyel, akinek valószínűsíthetően van.
* A látogató kizárólag az előzetesen kijelölt helyiséget közelítheti meg és csak ott tartózkodhat, melyet az intézmény személyzete bármikor ellenőrizhet.
* Az intézmény épületébe történő belépés kizárólag saját szájmaszkkal, védőkesztyűvel és lábzsákkal lehetséges (amennyiben lábzsákot nem tudnak beszerezni, akkor szennyezetlen műanyag zsák is megfelelő).
* Ágyban fekvő lakó látogatása esetén kötelező a saját védőruha viselése (egyszer használatos vendégköpeny csomag).
* 14 év alatti látogatót nem tudunk fogadni.

Kézfertőtlenítés

* + Az intézmény épületébe történő belépéskor a bejáratnál kihelyezett kézfertőtlenítő használata kötelező!

Látogatás/tartózkodás helye, tartózkodás szabályai

**Megfelelő időjárás esetén:** a kerekesszékbe kiültethető és a fennjáró lakóval csak a szabadban találkozhatnak, az intézmény teraszán és parkjában.

Rossz idő esetén: a kerekesszékbe kiültethető és a fennjáró lakók esetében – az egyágyas szoba kivételével – kizárólag a földszinten elhelyezkedő társalgóban van lehetőség.

Ágyban fekvő lakó esetén: kötelező a saját védőruha viselése: egyszer használatos vendégköpeny, szájmaszk, védőkesztyű és lábzsák (amennyiben lábzsákot nem tudnak beszerezni, akkor szennyezetlen műanyag zsák is megfelelő). A látogató a szobában a mellékhelyiséget nem használhatja, ágyra ülni tilos!

Tartózkodás szabályai

* + - A védőmaszk használata a tartózkodás alatt folyamatosan kötelező.
    - Mindenkinek maximum 30 perc áll rendelkezésére a látogatásra.
    - A látogatás során kérem kerüljék a testi kontaktusokat, mint pl. a kézfogás, ölelés, vagy a puszi.
    - Más lakóval és hozzátartozóval a legalább 2 m-es távolság betartása kötelező.
    - Az intézményen belül törekedni kell arra, hogy az épület berendezéseivel és bútorzatával érintkezésre a lehető legritkábban kerüljön sor.
    - Az intézmény mellékhelyiségeit látogató nem használhatja.
    - Lakónak csomag behozatala engedélyezett azzal, hogy azt az ápolónak kell átadni mivel azt változatlanul fertőtlenítjük

Intézményünk időskorú lakóinak és dolgozóinak egészségmegóvása érdekében kérem

a látogatási szabályok fegyelmezett betartását.

Köszönöm szíves megértésüket, türelmüket és együttműködésüket!

Jenei Judit

intézményvezető